GiliGold/VAD_KnessetCorpus huggingface dataset:
<יוסף הדנה: היו זמנים שבכלל לא היו נכנסים למועצות הדתיות, היום ברוך ה' כולם נכנסים - - -
פנינה תמנו: שלא הכניסו אותם?
יואל רזבוזוב: זה לא לדיון הזה.
יואל רזבוזוב: אני שמעתי את הסוגיה הזאת, זה לא לדיון הזה.
<יוסף הדנה: עכשיו ברוך ה' כולם עובדים במועצות הדתיות והמצב שלהם הולך ומשתפר.
<יוסף הדנה: עכשיו עשיתי קורס גישור לרבנים, בגלל שהם עובדים ממש עם הקהילה, הם כבר עובדים ויש גישור ומשגיחי כשרות שיהיו לכל מיני תעשיות, בהשגחה.
יואל רזבוזוב: הרב הדנה, אנחנו צריכים לסיים.
<יוסף הדנה: אנחנו, ברוך ה', רוצים לקדם את הרבנים וגם רוצים עוד תקנים, בעזרת ה', על מנת לסייע לעזור לקהילה.
<יוסף הדנה: זה בשיתוף פעולה שאנחנו עושים גם עם חברי הכנסת וסגן השר והמנכ"ל מטפלים בהם.
יואל רזבוזוב: זה לא לדיון הזה, תודה.
שמעון סולומון: אנחנו רוצים - - -
פנינה תמנו: אני רוצה להגיד לך, אדוני היושב ראש - - -
יואל רזבוזוב: פנינה, אני קורא אותך לסדר פעם ראשונה.
פנינה תמנו: אני אומרת לך בעדינות, אתה לא תוציא אותי.
פנינה תמנו: אני אומרת לך שאני אתלונן על זה שאתה שאלת אותו אם הוא רוצה לדבר - - -
יואל רזבוזוב: אני קורא אותך לסדר פעם שנייה.
פנינה תמנו: אני לא מוכנה שתהיה פה הגנה במדינת ישראל בוועדה סטטוטורית - - -
יואל רזבוזוב: אני קורא אותך לסדר פעם שלישית ואני מבקש ממך לצאת.
פנינה תמנו: שמגנים על ארגונים מסוימים.
יואל רזבוזוב: אני מבקש ממך לצאת.
פנינה תמנו: שזה יירשם לפרוטוקול, בבקשה, שלא מוכנים שאנחנו נתייחס לסוכנות היהודית.
יואל רזבוזוב: ביקשנו - - - להוציא אותה.
פנינה תמנו: שהיא בעצם - - - אתה מגן על הסוכנות היהודית.
יואל רזבוזוב: ביקשתי, את לא תנהלי את הדיון.
פנינה תמנו: ואני אטפל בזה כסגנית יושב ראש.
פנינה תמנו: אני מאוד אוהבת את ג'וש, אבל זה לא קשור.
יואל רזבוזוב: לא, את לא מנהלת את הדיון.
יואל רזבוזוב: עם כל הכבוד תצאי בבקשה.
פנינה תמנו: שאנשים יעשו את העבודה שלהם.
יואל רזבוזוב: קדימה, אנחנו ממשיכים.
יואל רזבוזוב: יש לנו סדר בוועדה.
שמעון סולומון: אני מקווה, כמו שאמרנו, שהדיונים יימשכו כל כמה זמן באופן קבוע ואני מקווה שבפעם הבאה אתם גם תיתנו דיווח.
שמעון סולומון: אתם צריכים לבקש לדבר, כי אתם בין הראשונים, בין הקולטים, לכן בדיון הבא אני מקווה מאוד שתגיע וגם תיתן לנו דיווח.
שמעון סולומון: חשוב לי השיח פה, שאנחנו גם יודעים לפרגן ולהודות לאותם ארגונים שעובדים, ויש כאלה, ואני מעריך ומוקיר על כך.
שמעון סולומון: יש ארגונים ועמותות שלא עושים את העבודה שלהם, על הגבול של לצפצף, אולי גם חוסר מודעות, וממה שהבנתי יש גם חוסר הבנה בסיסי של מהותו של החוק.
שמעון סולומון: החוק הזה מניח שיש בני קהילה מאוד מאוד בעלי יכולת, חכמים, אבל בגלל הקשרים ובגלל פתיחת דלת הם לא מוצאים את עצמם.
שמעון סולומון: חשוב מאוד לדעת פה, אלה שאומרים ש'אנחנו מפרסמים ולא מגיעים', הייתי בעבר גם במינהל הסטודנטים המשותף לסוכנות ומשרד הקליטה ועשו מחקר, אקדמאים בני הקהילה כבר לא מגישים מועמדות, הסיבה היא שהם כבר מיואשים והם חושבים שבלאו הכי זה לא ישפיע והם לא יתקבלו.
שמעון סולומון: זה מחקר.
שמעון סולומון: לכן האמירה של 'אנחנו מפרסמים ולא מגיעים' היא לא כל כך נכונה.
שמעון סולומון: על הסנקציות, אני כבר נתתי הוראה שנתחיל לנסח את החוק, תיקון חוק, כדי שנוכל - - - נשמח להתייעץ איתך, גברתי היועצת המשפטית, כדי לתת לזה שיניים.
שמעון סולומון: אנחנו נצטרך לעשות תיקון חוק, כנראה, כדי לתת לזה שיניים.
שמעון סולומון: דיון מיוחד בנושא רשויות מקומיות אנחנו נצטרך לעשות, מפני שברשויות מקומיות יש מצב אבסורדי.
שמעון סולומון: אנחנו לא צריכים לתת תקנים נוספים, אנחנו לא צריכים לתת עידוד.
שמעון סולומון: אני חושב, בדין ובזכות, כתושבים רגילים, הם לא נמצאים ב - - - אני עשיתי בדיקה בכמה יישובים, במנהלות קליטה, לא במוקדי קליטה, באותן מסגרות, באגפים השונים, במקום שייקלטו כעובדים רגילים מן המניין הם לא קולטים אותם.
שמעון סולומון: על זה אנחנו מדברים ולא על תוספות ולא על עידוד ולא - - - הגיע הזמן להפסיק את זה.
שמעון סולומון: הדבר האחרון, אדוני הנכבד, דודו, כמו שהגענו למקומות מסוימים, באמת הציגו לנו תכניות מאוד מאוד מפורטות, כמו חברת חשמל, הרכבת ומקומות אחרים, ראינו מצגת ומגמות להמשך בעיקר, אני לא סתם אומר לך, יש לי את השריטה שלך, גם אני רב סרן בצבא, אני חונכתי על תוצאות.
שמעון סולומון: חונכתי לא לחיות על תהליך, בסוף צריך לדבר במונחים של מה עושים הלאה ואיך משפרים ולא לדבר על העבר.
שמעון סולומון: אז סליחה ואני מתנצל אם תקפנו אותך פה, פעם ראשונה אתה פה, אני רוצה שנשב ביחד ונראה תכנית, לא כחבר כנסת, אלא באמת לשבת באופן מקצועי ממוקד איך אנחנו ממקדים הלאה את העבודה.
<דוד זהבי: אני מבקש גם לפגוש אותך עכשיו אחרי הדיון למספר דקות, אם אפשר.
שמעון סולומון: אני אשמח מאוד.
שמעון סולומון: לגבי רשות החברות הממשלתיות ונציבות שירות המדינה, חוסאם חלאילה ונאדר אל-קאסם, דווקא איתכם אנחנו צריכים לעבוד חזק, כי ייצוג הולם במגזר הערבי עבד פרפקט, עבד מצוין, מעל ומעבר וזה עובד.
שמעון סולומון: לכן אני חושב שאית
שמעון סולומון: כם אנחנו יכולים להגיע להישגים ואנחנו צריכים להמשיך את הישיבות שלנו.
יואל רזבוזוב: תודה רבה לחבר הכנסת שמעון סולומון, שבאמת מגויס לנושא הזה עם הרבה הרבה מרץ.
יואל רזבוזוב: בגלל התנהגות לא הולמת של - - - לא ננקוב בשמם של חברי הכנסת, מהסוכנות היהודית, ג'וש חייב להגיד משפט.
<ג'וש שוורץ: קודם כל אנחנו שמחים להיות פה ושמחים לדווח, היינו בכל הדיונים.
<ג'וש שוורץ: יושב פה מנהל בכיר לשעבר בסוכנות היהודית, חבר הכנסת שמעון סולומון, שניהל מרכז קליטה בסוכנות במגוון תפקידים.
<ג'וש שוורץ: מתוך 1,500 עובדים בסוכנות היהודית 240 הם יוצאי אתיופיה, שזה מתקרב ל-20% ואנחנו מאוד גאים בכך.
<ג'וש שוורץ: מתוך 240 150 במערך הקליטה ועוד 90 בתפקידים שונים בתוך הסוכנות היהודית.
שמעון סולומון: אני חייב להגיד פה משפט.
שמעון סולומון: אם כבר דיברת, אני חשבתי להרחיב, מה שאני מבקש זה, כמו שאמרתי בכנס המנהלים שלכם, שיוצאי אתיופיה, מן הראוי, אתם קלטתם אותנו, אני חושב שאתם מבינים הכי את הצרכים שלנו, הייתי רוצה שיוצאי אתיופיה יהיו משולבים באגפים השונים, באירופה, באמריקה, בכל המקומות האחרים ולא רק ליוצאי אתיופיה.
שמעון סולומון: אני חושב שזה חשוב וראוי, דווקא כסוכנות היהודית שקלטתם אותנו, אתם צריכים באמת לקיים דיון ואני אשמח לבוא לשם, איך אתם נותנים דוגמה לאחרים, כמו בהיסטוריה הקרובה והרחוקה.
יואל רזבוזוב: מהסוכנות מגיעים לכנסת, זו הדוגמה הכי טובה.
יואל רזבוזוב: חברים, תודה רבה, אנחנו ניפגש שוב.
צחי הנגבי: אני רוצה לפתוח את ישיבת ועדת העלייה, הקליטה והתפוצות.
צחי הנגבי: זה מאוד מיוחד שאני פה כי את הוועדה הזאת הקימה אימא שלי לפני הרבה שנים.
צחי הנגבי: לא היתה ועדת עלייה וקליטה והיא היתה חברת כנסת מטעם הליכוד, ביקשה ממנחם בגין להקים את הוועדה, מנחם בגין הפנה אותה ליושב-ראש הכנסת שהיה יצחק שמיר, היא שכנעה אותו ואז קמה הוועדה.
צחי הנגבי: המון המון שנים, אני זוכר שכילד הייתי בא הנה - זה לא החדר הזה, זה היה הוועדות של פעם - הייתי משוטט בוועדת העלייה.
צחי הנגבי: מאז היו יושבי ראש רבים, גם עשו דברים גדולים.
צחי הנגבי: היום הצטרף אליהם אברהם נגוסה, אפשר להגיד, שהוא עדיין בחייו היום יומיים משקף גם את העלייה, גם את הקליטה, גם את התפוצות, גם את ההצלחה הגדולה של הקליטה.
צחי הנגבי: וכך גם יו"ר הכנסת.
יולי יואל אדלשטיין: תודה אדוני יושב-ראש הוועדה המסדרת.
יולי יואל אדלשטיין: כמעט פרצתי בצחוק במהלך משפט אחד שלך, כשאמרת: והיא הצליחה לשכנע את שמיר.
יולי יואל אדלשטיין: היה פעם איזה מקרה שהיא לא הצליחה לשכנע מישהו?
יולי יואל אדלשטיין: משפט מיותר.
יולי יואל אדלשטיין: יש לנו משהו משותף עם חבר הכנסת צחי הנגבי, כי עוזרי הזריזים או בעצם כותב הנאומים מצאו, שהביקור הראשון שלי בכנסת תועד בפרוטוקול של הוועדה הזאת.
יולי יואל אדלשטיין: ניהלה את הישיבה הזאת שושנה ארבלי אלמוזלינו, התקיים דיון עם אסיר ציון משוחרר יולי אדלשטיין, על המצב בברית המועצות, על אסירי ציון, מסורבי עלייה.
יולי יואל אדלשטיין: הכול נמצא, הכנסת זה מקום מסודר, הכול רשום והכול כתוב.
יולי יואל אדלשטיין: אני מודה, שאחרי כל התהפוכות בחיים, עדיין התרגשתי לקרוא את פרוטוקול הישיבה, את הברכות ואת הדברים שלי.
יולי יואל אדלשטיין: כך שרבים מאתנו עם תחושות מיוחדות כלפי הוועדה הזאת.
יולי יואל אדלשטיין: נוכחות השרים כאן מרשימה ואני מברך על כך.
יולי יואל אדלשטיין: אני אגיד לך, כל מה שאנסה להגיד על חשיבות הוועדה, אתה, יש לך זכות מלאה לצחוק כי אתה מבין את חשיבות הוועדה הזאת בדיוק כמוני, אם לא יותר טוב, וכמו כל שאר האנשים.
יולי יואל אדלשטיין: אפשר לראות את הוועדה הזאת בשתי צורות.
יולי יואל אדלשטיין: אפשר לומר, למה הוועדה הזאת הפכה לוועדה שהרבה מחברי הכנסת הנוכחים בה הם עולים?
יולי יואל אדלשטיין: קודמך בתפקיד גם עלה לארץ לפני שנים לא כל כך רבות.
יולי יואל אדלשטיין: אבל אני רואה בזה ברכה.
יולי יואל אדלשטיין: בעיניי זה גם סימן השתלבות ויש בזה סמליות גדולה.
יולי יואל אדלשטיין: כפי שאני מכיר אותך, סיפרתי לך, שפעם באיזה דיון, עוד לפני שנבחרת לרשימה, היו כמה מתמודדים – סליחה שאני מכניס טיפה פוליטיקה אבל זה רק לעניין - אמרתי, נראה לי שנגוסה הוא מועמד מצוין.
יולי יואל אדלשטיין: אמרו לי, איך אתה יודע?
יולי יואל אדלשטיין: אמרתי, כל פעם כשהייתי רב אתו בזמן שהייתי שר הקליטה, מיד היה מארגן לי הפגנה של כמה אלפי אנשים מול המשרד, אז זה מועמד טוב.
רוברט אילטוב: עכשיו הוא יארגן לשר אלקין?
יולי יואל אדלשטיין: אלקין יותר חכם ממני, הוא לא יריב אתו.
יולי יואל אדלשטיין: חברים, אני בטוח, שבשם כולנו, בלי סיעות, אופוזיציות וקואליציות, שתצליח.
יולי יואל אדלשטיין: אני מברך אותך, אתה נמרץ, אתה ראוי, אתה סמל ההצלחה של העולים.
יולי יואל אדלשטיין: אני בטוח, שמה שהצלחת לעשות, אתה תעזור, דרך הוועדה הזאת, לאלפי עולים חדשים להגשים את חלומם ולהגיע רחוק רחוק במדינה הזאת.
צחי הנגבי: יהיו עוד מברכים, אבל זה כבר יהיה אחרי שיולי ואני נעזוב כי מחכים לנו לוועדה נוספת.
צחי הנגבי: אני רוצה להעלות להצבעה את הבחירה של חבר הכנסת דוקטור אברהם נגוסה.
צחי הנגבי: רק מי שחבר ועדה יכול להצביע.
צחי הנגבי: מי בעד, אפשר להצביע.
צחי הנגבי: בעד – 3
צחי הנגבי: הסכמה כללית, תודה רבה, הפטיש שלך, הכיסא שלך.
אברהם נגוסה: תודה רבה חברים.
אברהם נגוסה: שר הקליטה בבקשה.
זאב אלקין: אברהם, אני מתרגש מאוד במעמד הזה, אל"ף, מכך שאתה נבחרת ליושב-ראש הוועדה ואני מגיע לכאן לברך אותך כשר הקליטה.
זאב אלקין: כי אני זוכר, כמעט לפני עשר שנים, יחד עם חברי רוברט, עשינו את צעדינו הראשונים בכנסת בוועדה הזאת.
זאב אלקין: הייתי אז חבר בוועדת העלייה והקליטה, אחר כך התמניתי ליושב-ראש ועדת המשנה לילדים עולים ובילינו שעות על גבי שעות, היית מאוד פעיל בכל מה שקרה בוועדה וכל מה שקרה בוועדת המשנה.
זאב אלקין: לכן, בעיני יש סגירת מעגל, מבחינתי, באופן אישי, בעצם העובדה שאתה מגיע לכאן כיושב-ראש הוועדה ואני מתייצב כאן בהכנעה מולך ומול חברי הוועדה, כי אתם הוועדה שלי.
זאב אלקין: אני חושב, שלקחת על עצמך הובלת ועדה מאוד חשובה בכנסת.
זאב אלקין: אומנם זה נכון, שאימא של צחי היא זאת שהקימה את הוועדה, אבל המדינה הזאת קמה לצורך המטרה שהוועדה הזאת עוסקת בה.
זאב אלקין: לכן, בעיני, התחום הזה והוועדה הזאת מאוד חשובים, אפשר לשנות פה הרבה.
זאב אלקין: אחד הדברים היפים שהיו כאן לאורך כל השנים שאני זוכר, שבוועדה הזאת לא היו קואליציות ואופוזיציות, הכול היה מאבק אחד משותף למען העולים החדשים, אני מתכוון לנהוג כך במערכת היחסים עם חברי הכנסת ועם הוועדה ואין לי ספק שאתה תנהג כך ואין לי ספק שחברי הכנסת יפעלו כך, כי הנושא לא פוליטי, הנושא הוא לאומי וכולנו כאן באותו הצד ורוצים להגיע לאותו המקום.
זאב אלקין: אני מאחל לך הרבה מאוד הצלחה.
זאב אלקין: אין לי ספק שתצליח ואין לי ספק, שעוד תעביד אותי ואת המשרד שלנו בפרך כמו שצריך.
זאב אלקין: בשביל זה בחרנו בך לכנסת ובשביל זה בחרנו בך כיושב-ראש הוועדה.
אברהם נגוסה: השר יריב לוין.
יריב לוין: ידידי אברהם, קודם כל ברכות גדולות.
יריב לוין: אני חושב, שעשית דרך מדהימה במובן הלא תיאורטי, במובן הפיזי ממש עם הרגליים, מהדרך שעברת כדי להגיע לכאן, עם כל הקשיים, ההישגים שהגעת עד היום, ובוודאי להיבחר כיושב-ראש הוועדה הזאת, זה בוודאי סגירת מעגל.
יריב לוין: לא רואים עליך, אבל נראה לי, שאתה מתרגש מאוד בכל זאת ומותר לך להתרגש כי זה לא דבר של מה בכך.
יריב לוין: אני חושב, שעומד בפניך אתגר משולש ענק, גם בצד של התפוצות, לשמר את הזיקה והקשר לעם היהודי, וזה אתגר אדיר.
יריב לוין: גם בצד של עידוד העלייה, עם הדגשים המיוחדים ויש לנו באמת פתח של חלון הזדמנויות, שאולי לא יחזור, להביא לכאן עולים, גם מצרפת, גם מבלגיה, גם מאוקראינה ואולי ממדינות נוספות.
יריב לוין: וכמובן סוגיית הקליטה, שהיא לא רק קליטתם של אלה שזה מקרוב הגיעו, אלא כפי שאנחנו ראינו, בעיות הקליטה לפעמים נמשכות תקופות ארוכות מדי.
יריב לוין: אני חושב, שיש הרבה סמליות בעובדה, שאדם שהוא יוצא קהילת אתיופיה עומד בראש הוועדה הזאת, בחיבור בינך לבין שר הקליטה, שהוא יוצא קהילת עולי רוסיה, בעצם שתי הקהילות הגדולות שעלו לכאן בשנים האחרונות.
זאב אלקין: אני מאוקראינה.
יריב לוין: נכון, זה רגיש היום.
יריב לוין: אני גם רבע אוקראיני ואני תמיד קורא לזה רוסי.
יריב לוין: אני רוצה לומר לך, שמעבר לסמליות, אני חושב שאתה נמצא פה בזכות היכולות שלך ובזכות מה שעשית עד היום.
יריב לוין: אין לי ספק, שאתה תוביל ותנווט את הוועדה הזאת ואת התחום הכול כך חשוב הזה, למקומות שלא הגענו אליהם עד היום.
יריב לוין: אני מאחל לך הצלחה מאוד גדולה.
יריב לוין: בהזדמנות הזאת אני רוצה להודות לחברי יואל, על הקדנציה שהוא עשה בוועדה הזאת, גם במסירות רבה, במקצועיות רבה.
יריב לוין: ואני מאחל לכולנו, שיהיו לך המון המון בעיות פה, המון עולים חדשים שמגיעים, עם כל הבעיות שנלוות.
רוברט אילטוב: המון עולים ופחות בעיות.
יריב לוין: שמע, עלייה תמיד כרוכה בבעיות ואני מאחל לנו, שיבואו הרבה עולים ואתם הרבה בעיות, ואתה תתמודד עם הבעיות ותביא את העולים, כמובן בשיתוף פעולה עם זאב.
יריב לוין: אני מאחל לך הצלחה ענקית, זאת זכות גדולה שאתה עומד בראש הוועדה הזאת.
אברהם נגוסה: השר גלעד ארדן.
גלעד ארדן: זאב, שר הקליטה, שזאת ההזדמנות גם לברך אותו, הזכיר לנו, שהסיבה שלשמה קמה המדינה הזאת, הסיבה שהוועדה הזאת קמה גם כן, קליטה וכל יהדות העולם והקליטה המיטבית, עם כל הקשיים שתמיד מהגרים ממדינה למדינה נתקלים בהם.
גלעד ארדן: לכן הוועדה הזאת היא ועדה מאוד חשובה והיה חשוב לי להיות כאן גם מהסיבה הזאת.
גלעד ארדן: אבל הסיבה הלא פחות חשובה, אתה ידידי, דוקטור אברהם נגוסה.
גלעד ארדן: אני מקווה שזה לא ייחשב לי לחזרה על דברים שאמרתי קודם בבחירה של חבר הכנסת דודי אמסלם, אבל לי יש את הזכות לפעמים לעשות דברים שאחרים לומדים היום.
גלעד ארדן: היתה לי הזכות גם ללמוד מכם הרבה, בגלל הגיל, אין מה לעשות.
גלעד ארדן: ואני כפעיל בליכוד וכחבר כנסת חדש, במהלך השנים, דודי, למדתי ממנו נושאים מוניציפאליים ונושאים חברתיים, כולל כשר להגנת הסביבה.
גלעד ארדן: וממך, כחבר כנסת, כולל בשנים הכי קשות של הליכוד, זה לא משנה, אתה תמיד היית מחויב לנושא אחד בלבד, שכל כולו עסק בטיפול בעלייה, עידוד העלייה, דאגה לתנאים של העולים.
גלעד ארדן: עם כמה שהתקשורת מנסה ללגלג על 61 חברי כנסת, מסתבר, ואנחנו עוברים ועדה ועדה, ומשום מה יוצאים שיבוצים הכי מקצועיים שהיו אי פעם, גם בוועדת הפנים, ברוך ה', וגם כאן בוועדת העלייה, הקליטה והתפוצות.
גלעד ארדן: כפי שאמרו חברי, יש כאן סגירת מעגל.
גלעד ארדן: היה פעם יושב-ראש ועדת קליטה עלייה שהוא יוצא אתיופיה?
גלעד ארדן: מחר יש לנו דיון משותף אצל ראש הממשלה על בעיות הקליטה של יוצאי אתיופיה.
גלעד ארדן: העמדה שגם אתה וגם זאב נמצאים בה, היא אולי הזדמנות היסטורית, שהשילוב הזה, שהוא גם שר שהוא מומחה בתחום וגם יו"ר ועדה, שאין מי שמחויב יותר מכם לנושא - אני גם רואה את חברי הוועדה, את יואל שעשה עבודה חשובה - הפעם יש ייצוג לכל סוגי העלייה.
גלעד ארדן: אני רק יכול להצטרף לברכות, שתשכילו להוביל יחד, אני מאמין, שהעתיד של מדינת ישראל טמון בכך שנצליח להביא את כל יהודי העולם לחיות אתנו כאן במדינת ישראל.
גלעד ארדן: וזה כמובן תלוי מאוד, איך אנחנו קולטים את אחינו שנמצאים כבר כאן אתנו.
גלעד ארדן: אז המון בהצלחה ואני רתום בכל תפקיד שאני עושה לכל דבר שתבקש ממני.
אברהם נגוסה: השר דני דנון בבקשה.
דני דנון: גאווה גדולה לתנועת הליכוד, גאווה גדולה לכנסת, שיוצא אתיופיה, מנהיג העדה יושב בכיסא החשוב הזה.
דני דנון: אני זוכר, שהיית יושב שם, בכיסא האורחים, היית מגיע רבע שעה לפני כולם, יושב ומשתתף בכל הדיונים והיום אתה כבר תנהל את הישיבות ביד רמה.
דני דנון: אני בטוח, שגם אתה וגם השר אלקין תדאגו לשים את הנושא של יוצאי אתיופיה בראש סדר העדיפות, גם של המשרד וגם של הוועדה, נושא שהוא חשוב מאוד.
דני דנון: יש בעיה אחת עם הוועדה שאני חייב לומר לך אותה, את הצוות אתה לא יכול לקחת אתך להיכן שאתה הולך אחר כך.
דני דנון: יש כאן צוות נפלא, אתה תתרגל אליו, תאהב אותו, אבל לא תוכל לקחת אותו אתך לשאר המקומות.
דני דנון: שיהיה המון בהצלחה.
אברהם נגוסה: עכשיו חברי הוועדה, חבר הכנסת מוטי יוגב.
מוטי יוגב: בשביל להוסיף גוון, דבר ראשון, להוקיר הערכה לחברי, חבר הכנסת היוצא, יואל רזבוזוב, שישבנו פה בוועדה, גם בנשמה וגם במרץ הוא סייע לקדם דברים.
מוטי יוגב: חלק מהדברים עוברים לכאן ברציפות ובהמשכיות.
מוטי יוגב: להגיד לך הרבה ברכה ולהוסיף עוד פסוק אחד, שאמרתי קודם בבדיחות הדעת.
מוטי יוגב: כך למדתי פעם, אני אצטט בשם מורי ורבי, היה ראש ישיבת בני עקיבא כפר אוריה, הרב אברהם צוקרמן, שהיה אומר: שאי סביב עיניך וראי כולם נקבצו באו אלייך כי הנה עדי תלבשי.
מוטי יוגב: מה זה עדי?
מוטי יוגב: חרוז אחד כזה, חרוז אחד בצבע אחר, חרוז אחד מהארצות האלה והאלה, ולכן אמרתי ולא בציניות, שאני מאחל שיושב-ראש הוועדה הבא יהיה מבני מנשה.
מוטי יוגב: אז שיהיה בהצלחה גדולה.
יואל רזבוזוב: כבוד היושב-ראש, כמו שהשר אלקין אמר, שסדר העדיפויות, עלייה וקליטה, כמה שחושבים שזה זניח, אומרים, שזה המקום הכי בטוח בכנסת.
יואל רזבוזוב: יש כאן צוות מצוין, במשך כשנה וחצי קיימנו כ-150 דיונים בנושאים שונים.
יואל רזבוזוב: חשוב מאוד שתשים לב, מגיעים עולים רבים עם בעיות רבות, חשוב שלא תתייחס בהעדפה לאוכלוסייה כזאת או אחרת כי לכולם יש בעיות, למרות שהלב תמיד עם כולם, אבל בדרך כלל לעולים קשה.
יואל רזבוזוב: אני זוכר אותך יושב בדיוק מולי, תמיד בשקט הבהרת את עמדותיך, היית כאן כחבר ועדה.
יואל רזבוזוב: אני מאחל לך הרבה הצלחה, שתצליח ואני כאן לשירותך.
יואל רזבוזוב: אני מסכים עם השר אלקין, אומנם אני מהאופוזיציה, שלנושא עלייה וקליטה אין קואליציה אופוזיציה, הנושאים והדיונים כאן מהותיים וערכיים לטובת העולים.
אברהם נגוסה: חבר הכנסת רוברט אילטוב.
רוברט אילטוב: כבוד היושב-ראש, קודם כל ברכות.
רוברט אילטוב: עשית נכון שנתת לדבר לכל חברי הליכוד כי הם הכי מסוכנים וטוב שעשית כך כי אתה צריך להתמודד בפריימריז.
רוברט אילטוב: למרות שיש לנו כאן חילוקי דעות על המפתחות, אנחנו שמים הכול בצד, ועדת קליטה מבחינתנו היא ועדה מאוד חשובה.
רוברט אילטוב: בכלל, נושא קליטת עלייה בשביל "ישראל ביתנו" זה דבר ביסודו, בקווי היסוד של המפלגה.
רוברט אילטוב: כל פעם שאנחנו בתוך הקואליציה וגם מחוץ לקואליציה, אנחנו תומכים בקידום נושא הקליטה.
רוברט אילטוב: בכלל, קליטה והתיישבות זה שני יסודות של הציונות.
רוברט אילטוב: אני רוצה לאחל לך בהצלחה.
אברהם נגוסה: חבר הכנסת מייקל אורן.
מייקל אורן: אדוני היושב-ראש, אני מרגיש כבוד גדול להצטרף לוועדה הזאת.
מייקל אורן: יש לי גם את הכבוד המיוחד הזה, שאני בא מקהילה, מייצג קהילה של 300 אלף עולים מצפון אמריקה.
מייקל אורן: אומנם הם באים ממקום שונה לחלוטין מאלה העולים החדשים, אבל זאת קהילה מאוד ייחודית, כמעט בלעדית, שבאה מרקע אמיד יותר, מגיעה לא מתוך מצוקה, מגיעה מתוך ציונות נטו ונתקלת גם בבעיות ייחודיות.
מייקל אורן: הבעיה שלנו, שאחוז גבוה וגבוה מדי חוזרים לשם, בגלל הקשיים שהם נתקלים.
מייקל אורן: חלק מהמשימה האישית שלי פה, לדאוג לכך שהאחוז הזה יצטמצם בהרבה.
מייקל אורן: שהצלחתנו כוועדה, שהוועדה תצליח להוריד את אחוזי החוזרים לצפון אמריקה.
מייקל אורן: אצפה לעבוד אתך בשותפות מלאה.
אברהם נגוסה: חבר הכנסת דודו אמסלם, יושב-ראש ועדת הפנים.
דוד אמסלם: את אברהם אני מכיר כבר 15 שנה, אני רוצה לספר לכם בפן האישי.
דוד אמסלם: אברהם הוא נשמה טובה, הוא איש מאוד רגיש, איש מנומס מאוד, חבר יקר.
דוד אמסלם: כמו שאמרתי, אני מלווה את אברהם 15 שנה יד ביד.
דוד אמסלם: לי היה חלום, אברהם יודע את זה, בכל הכנסים שעשינו בשלוש השנים האחרונות, תמיד אמרתי, אם אני לא אבחר לכנסת לא ייקרה שום דבר, יש עוד חבר'ה אחרים שיעשו את המשימות.
דוד אמסלם: אבל חשוב לבחור את אברהם בגלל שהוא מייצג משהו.
דוד אמסלם: הוא מייצג משהו שאני מקווה שילך ויתפתח בכל מדינת ישראל.
דוד אמסלם: לפני כשנתיים בחרנו באברהם כיושב-ראש סניף ירושלים, זה הסניף הכי גדול בארץ, בגלל שרצינו להעביר מסר.
דוד אמסלם: זה לא התפקיד, זה לא הסיפור, אני רואה בזה כמשימה ציונית ממדרגה ראשונה, לשלב את האנשים, החברים או הציבור ששייך לקהילה של העדה האתיופית בכל תפקידי המפתח במדינת ישראל, ולא רק בתפקידים שאנחנו מוצאים אותם, כמו בניקיונות או שמירה.
דוד אמסלם: אבל, יש נושא שהוא בלב לבו של העניין הזה כאן בוועדת הקליטה, ואנחנו מתכוונים, אברהם בוודאי, ואני אסייע לו בעניין, נושא שאני מנסה לפעול בו מספר שנים, נושא הבאת יהודי אתיופיה שעדיין נמצאים שם, כ-5,000, 6,000 יהודים שצריך להביא אותם לארץ.
דוד אמסלם: אני לא רוצה לפתח את זה אבל זה הנושא המרכזי, לדעתי זה נושא אנושי ממדרגה ראשונה.
דוד אמסלם: כשהוא עירב אותי בזה ושמעתי את ההורים ואת הילדים, אני לא האמנתי, לא האמנתי שיש דברים כאלה במדינת ישראל.
דוד אמסלם: אברהם, אני מאחל לך בהצלחה ואנחנו אוהבים אותך.
אברהם נגוסה: תודה רבה ואני מאוד מודה לכם על התמיכה, הישיבה נעולה.
אברהם נגוסה: אני מאוד מודה לכל המשתתפים.
אברהם נגוסה: היום, כידוע לכם, זה לא יום של פעילות הכנסת.
אברהם נגוסה: למרות זאת החלטנו לעשות את הפגישה פה בשטח, כדי ללמוד ולראות את המציאות, איך נקלט הנוער העולה פה בירושלים.
אברהם נגוסה: זו הפגישה הראשונה שלנו בשטח; קיימנו כבר שתי פגישות בתוך הוועדה.
אברהם נגוסה: בגלל כל מיני בעיות אישיות חברי הוועדה לא יכלו להגיע היום – גם בגלל שזה לא יום הכנסת, גם כי אנחנו החלטנו כל כך מהר, והיו להם התחייבויות אישיות, ולכן לא הגיעו, אבל נדווח להם, ויהיה פרוטוקול, וכולם יקראו אותו.
אברהם נגוסה: מאוד נהנינו מהמקום הזה.
אברהם נגוסה: אנחנו מאוד מודים לך ולצוות.
אברהם נגוסה: אנחנו התרשמנו, למדנו הרבה דברים, וזה מאוד חשוב לנו, לפעילות שלנו בוועדה, ובכלל בכנסת.
אברהם נגוסה: הנציגות עושות עבודה טובה בתוך הכנסת.
אברהם נגוסה: ישבו אתי לפני שקיבלתי את התפקיד.
אברהם נגוסה: כפרי הנוער קרוב ללבי באופן אישי.
אברהם נגוסה: אני מכיר את הפעילות, את היתרון, שהרבה ילדים שהלכו לאיבוד, כשהגיעו לכפרי נוער, ניצלו, והיום הם נמצאים במקום אחר.
אברהם נגוסה: מאוד חשוב וחיובי שכפרי הנוער יתחזקו, כי כפרי הנוער הם הפתרון לבעיות חברתיות-סוציאליות שיש לנו בכל עיר ועיר.
אברהם נגוסה: זה לא רק מי שמגיע כעולה חדש; גם ילידי הארץ, מכל מיני סיבות – משפחתיות, כלכליות – יש בעיות.
אברהם נגוסה: כמובן, הרוב רואים את זה בקרב העולים החדשים.
אברהם נגוסה: כמי שבא מהמגזר שהילדים חונכו במסגרת של פנימיות וכפרי הנוער, אני מכיר את היתרון של כפרי הנוער.
אברהם נגוסה: חשוב מאוד שנחזק את כפרי הנוער והפנימיות.
אברהם נגוסה: זה נותן פתרון.
אברהם נגוסה: נוכחים אתנו היום נציגי משרדים שונים.
אברהם נגוסה: אני מאוד מודה לכם שבאתם.
אברהם נגוסה: כמובן, מר פיני כהן הדריך אותנו, ואנחנו מאוד מודים לך.
אברהם נגוסה: הגברת חווה ארנן, מנהלת בית הספר – תודה רבה לך, ונציגי משרדי החינוך והקליטה, מר ישעיהו יחיאלי, ראש מינהלת נעל"ה, אנחנו מאוד מודים לך שאתה פה, ונציגי משרד הקליטה, וחברי, שאני מכיר אותו הרבה שנים, ולדימיר, וגם שפרה, מנהלת מחוז הדרום וירושלים.
אברהם נגוסה: ולדימיר הוא מנהל אגף לקליטה בקהילה.
אברהם נגוסה: נעשה סבב מהיר, שכל אחד יציג את שמו ותפקידו.
אברהם נגוסה: בבקשה.
פיני כהן: עוד לפני שממשיכים, נושא שלא קשור ישירות אלינו, אבל בכל זאת הוא במרכזנו.
פיני כהן: אנחנו כבר הרבה שנים בשיתוף עיריית ירושלים ומשרד הקליטה מטפלים פה במה שהם קוראים אולפן או קייטנת קיץ לעולים חדשים שמגיעים עד 1 בירושלים.
פיני כהן: כבר כמה שנים טובות, רכזת האולפן שלנו מרכזת את האולפן הזה.
פיני כהן: בשנה האחרונה היו לנו למעלה מ-90 ילדים באולפן הזה.
פיני כהן: פה ושם גם קלטנו ילדים לחווה מתוך האולפן, שתוך כדי זה הם הכירו את החווה ונשארו ללמוד פה, אבל זו מין חוויה ראשונית, היכרות, מילים ראשונות בעברית שלומדים, בריכה, ספורט – קיטנה, אבל שמרכזה הוא לימוד השפה העברית.
פיני כהן: זה מתקיים פה מספר שנים, וגם בשנה הקרובה.
אברהם נגוסה: נציגי משרדי הממשלה, בבקשה.
ורדה שרגאי: אני מייצגת פה את המינהל לחינוך התיישבותי.
ורדה שרגאי: קודם כל, אני מברכת על הדברים ששמעתי מפיך, חבר הכנסת נגוסה, כי אני לא יודעת אם כמו שאתה מכיר את כפרי הנוער – אל"ף, הציבור הרחב, אבל גם אנשים שהם קובעי המדיניות מכירים את התרומה הגדולה של המינהל לחינוך התיישבותי – קודם כל נדבר על העולים, כי זה ועדת העלייה והקליטה, אבל בכלל, גם לתלמידים הישראליים, אני חושבת שמה שמייחד את המינהל ואת העשייה שלנו, שזו הזדמנות שנייה אמתית לילדים.
ורדה שרגאי: אני, כמי שממונה על אבחון הילדים, לפני שהם מגיעים אלינו, אני בוחנת אותם, ורואה מי הילדים שמגיעים, ואני לא אתעכב כרגע על הנושאים הסוציאליים; אדבר דווקא כמי שבאה מתוך משרד החינוך, אני יכולה להרשות לעצמי – יש הרבה מאוד ילדים בנשירה סמויה, בנשירה מבתי הספר, ואני חושבת שהמינהל זה הצלת נפשות, והזדמנות אמתית לילדים האלה.
ורדה שרגאי: חלק מהדברים, ראינו פה בחוות הנוער הציוני, אבל כפרי הנוער שלנו הם מאוד מגוונים.
ורדה שרגאי: אני חושבת שאם לא היו כפרי הנוער, היה צריך להמציא אותם, כי ההזדמנות השנייה שמקבלים בשעות אחר הצהריים, בית הספר ערב, היכולת לפתח כל אדם את הפוטנציאל שיש בו, אם זה בתחום האומנות, בתרבות, ואם זה בכלל להגיע לתעודת בגרות – זה לא מובן מאליו היום.
ורדה שרגאי: מגיעים אלינו ילדים, שכשאני נותנת להם את המבחנים שלנו, בקושי כותבים שורה אחת בלי שגיאות.
ורדה שרגאי: ואחר כך אנחנו מוצאים אותם כבוגרים עם תעודת בגרות, ובכיתות י"ג, י"ד, והולכים לאוניברסיטאות וכו'.
ורדה שרגאי: לגבי העליות השונות, אני חושבת שמה שמאפיין את המינהל – הגמישות הגדולה.
ורדה שרגאי: אנחנו נרתמים לכל עלייה שמגיעה, אם זה בעלייה יוצאת אתיופיה, ואם זה עכשיו עם הצרפתים ואוקראינים.
ורדה שרגאי: רק אומר את האקטיביות שלנו בנושא עלייה – רק לפני כמה ימים הייתי בערב הורים בנתניה של הורים צרפתיים, ולחשוף בפניהם את כפרי הנוער.
ורדה שרגאי: הם בירכו אותנו על המידע הזה, שעדיין לגבי הצרפתים רק עכשיו מתחילים לחלחל היתרונות הגדולים שבכל כפר נוער יש קודם כל אולפן, שהילדים יכולים לבוא, ולא ללכת לאיבוד.
ורדה שרגאי: יש להם האולפן במקום, שאחר כך משתלבים תוך כדי זה בלימודים.
ורדה שרגאי: יש לנו צוות דוברי השפה הצרפתית – לכל עלייה אנחנו מייד נערכים עם צוות.
ורדה שרגאי: כרגע אני מדברת על הצרפתים, אבל זה יכול להיות יוצאי חבר הכנסת, על כל עלייה שהיא.
ורדה שרגאי: יוצאי אתיופיה – אנחנו מחייבים את מקומות, החינוך, שיהיה מודלינג לנוער, שיידע לאן הגיע המדריך שלו, ושיהיה מודלינג, כך שההיערכות המהירה שלנו לכל עלייה, זה, אני חושבת, מה שמאפיין אותנו.
ורדה שרגאי: יושב פה יואל, שעובד אצלי באגף, וכבר נסע ארבע-חמש פעמים לצרפת.
ורדה שרגאי: אנחנו אקטיביים בנושא העליות, לא מחכים, ואחר כך ההורים פשוט מחפשים אותנו, כי עולה שמגיע לארץ, ההורים צריכים לדעת שהם מתאקלמים פה מבחינת שפה, מבחינת דיור, והילדים מקבלים את כל מה שהם צריכים במערכת.
ורדה שרגאי: נכון שילד צריך להתחנך בביתו, אבל היתרונות עולים על החיסרון הזה, מכיוון שאל"ף, יש אינטגרציה מהירה עם הנוער הישראלי; בי"ת, הם מקבלים את כל הכלים על מגש של כסף, והכול נמצא במקום אחד – גם התרבות, גם הלימודים, גם האינטגרציה.